M. Vášáryová, poslankyňa: (2008-11-06):
Takže, aby som nezdržovala pozmeňujúci návrh. Bod č. 1 v § 2 ods. 1 a 2 znejú. 1. Štátne vyznamenania sú Rad Bieleho dvojkríža, Rad Andreja Hlinku, Rad Ľudovíta Štúra, Kríž Milana Rastislava Štefánika, Pribinov kríž. Po druhé. Zriaďuje sa Medaila prezidenta Slovenskej republiky ako štátne vyznamenanie. Ide o legislatívnu úpravu textu, v ktorom sa vymenujú všetky doterajšie štátne vyznamenania. V ods. 2 sa navrhuje zriadiť nové štátne vyznamenanie, a to Medaila prezidenta Slovenskej republiky. V § 2 sa vypúšťajú ods. 3 a 4, pretože to je v nadväznosti na úpravu ods. 1 a 2. V § 11 ods. 1 sa slová „rady okrem Radu Bieleho dvojkríža, kríže a Medaila prezidenta Slovenskej republiky“ nahrádzajú slovami „štátne vyznamenania okrem Radu Bieleho dvojkríža“. V § 11 ods. 2 sa slová „rady, kríže a Medaila prezidenta Slovenskej republiky“ nahrádzajú slovami „štátne vyznamenania“. To všetko sú len legislatívnotechnické úpravy. V § 12 druhá veta znie: „Vyobrazenia štátnych vyznamenaní ustanoví všeobecne záväzný právny predpis, ktorý vydá Ministerstvo kultúry Slovenskej republiky.“ Je to proste takéto navrhnutie v nadväznosti na potrebu úpravy príloh č. 1 až 5. Potom sa prílohy č. 1 až 1c, 2 až 2d, 3a až 3c, 4a až 4c, 5a, 5b a 6a vypúšťajú. V prílohe č. 1 v bode č. 1 v prvom bode sa slová „a radová stužka“ nahrádzajú slovami „radová stužka a radová  rozeta“. V prílohe č. l v čl. I piaty bod znie: „5. Radová stužka je hodvábna modro-červeno-modrá s rovnakým pomerom farieb, dlhá 18 mm, široká 10 mm. V strede radovej stužky je miniatúra, ktorú tvorí dvojkríž vyplnený bielym smaltom. Pod krížom je štít vyplnený červeným smaltom a olemovaný pozláteným olivovým vencom s priemerom 10 mm. Radová stužka je napnutá na pravouhlej lište na zadnej strane s neihlicovým pripínacím mechanizmom. Radová rozeta má tvar kruhu s priemerom 15 mm, je hodvábna modro-červeno-modrá s rovnakým pomerom farieb. V strede radovej rozety je miniatúra, ktorú tvorí dvojkríž vyplnený bielym smaltom. Pod krížom je štít vyplnený červeným smaltom a olemovaný pozláteným olivovým vencom s priemerom 10 mm. Radová rozeta je vystužená na zadnej strane s neihlicovým pripínacím mechanizmom.“ V prílohe č. 1 v čl. II prvom bode sa slová „a radová stužka“ nahrádzajú slovami „radová stužka a radová rozeta“ presne tak ako v prílohe č. 1 v čl. II piatom bode prvá veta znie: „Radová stužka a radová rozeta sú stvárnené rovnako radová stužka a radová rozeta I. triedy.“ V prílohe č. 1 v čl. III prvom bode sa slová „a radová stužka“ znovu nahrádzajú slovami „radová stužka a radová rozeta“ a v prílohe č. 1 v čl. III v treťom bode prvá veta znie: „Radová stužka a radová rozeta sú stvárnené rovnako ako radová stužka a radová rozeta II. triedy.“ V prílohe č. 1 v čl. IV znie: Článok IV. Radová stužka sa nosí na ľavej strane vojenskej rovnošaty alebo inej rovnošaty, a to len vtedy, ak nahrádza nosenie iných radových insígnií. Radová rozeta sa nosí na ľavej strane občianskeho odevu, a to len vtedy, treba opraviť „vtedy“, prosím, v tomto mojom pozmeňujúcom návrhu, ospravedlňujem sa, nevšimla som si to, ak nahrádza nosenie iných radových insígnií, ak má občiansky odev chlopňu, nosí sa v gombíkovej dierke ľavej chlopne. V prílohe č. 2 čl. I v prvom bode sa slová „a radová stužka“ nahrádzajú znovu slovami „radová stužka a radová rozeta“. V prílohe č. 2 v čl. I piaty bod znie: 5. Radová stužka je hodvábna modro-bielo-modrá s rovnakým pomerom farieb, dlhá 18 milimetrov, široká 10 milimetrov, v strede radovej stužky je zo striebra razený pozlátený medailón s plastickým profilom Andreja Hlinku s priemerom 12 milimetrov. Radová stužka je napnutá na pravouhlej lište na zadnej strane s neihlicovým pripínacím mechanizmom. Radová rozeta má tvar kruhu s priemerom 15 milimetrov, je hodvábna modro-bielo-modrá s rovnakým pomerom farieb. V strede radovej rozety je zo striebra razený pozlátený medailón s plastickým profilom Andreja Hlinku s priemerom 12 milimetrov. Radová rozeta je vystužená na zadnej strane s neihlicovým pripínacím mechanizmom. V prílohe č. 2 v čl. II v prvom bode sa slová „a radová stužka“ znovu nahrádzajú slovami „radová stužka a radová rozeta“. V prílohe č. 2 v čl. II piaty bod znie: Radová stužka je hodvábna modro-bielo-modrá s rovnakým pomerom farieb, dlhá 18 milimetrov, široká 10 milimetrov, v strede radovej stužky je zo striebra razený medailón s plastickým profilom Andreja Hlinku s priemerom 12 milimetrov. Radová stužka je napnutá na pravouhlej lište na zadnej strane s neihlicovým pripínacím mechanizmom. Radová rozeta má tvar kruhu s priemerom 15 milimetrov, je hodvábna modro-bielo-modrá s rovnakým pomerom farieb. V strede radovej rozety je zo striebra razený medailón s plastickým profilom Andreja Hlinku s priemerom 12 milimetrov. Radová rozeta je vystužená na zadnej strane s neihlicovým pripínacím mechanizmom. V prílohe č. 2 v čl. III v prvom bode sa slová „a radová stužka“ znovu nahrádzajú slovami „radová stužka a radová rozeta“. V prílohe č. 2 v čl. III tretí bod znie: 3. Radová stužka je hodvábna modro-bielo-modrá s rovnakým pomerom farieb, dlhá 18 milimetrov, široká 10 milimetrov. Radová stužka má v strede miniatúru závesu radového kríža v tvare listu ruže s rozmermi 10 x 14 milimetrov, ktorá je razená zo striebra. Radová stužka je napnutá na pravouhlej lište na zadnej strane s neihlicovým pripínacím mechanizmom. Radová rozeta má tvar kruhu s priemerom 15 milimetrov, je hodvábna modro-bielo-modrá s rovnakým pomerom farieb. Radová rozeta má v strede miniatúru závesu radového kríža v tvare listu  ruže s rozmermi 12 x 14 milimetrov, ktorá je razená zo striebra. Radová rozeta je vystužená na zadnej strane s neihlicovým pripínacím mechanizmom. V prílohe č. 2 čl. IV znie: Článok IV. Radová stužka sa nosí na ľavej strane vojenskej rovnošaty alebo inej rovnošaty, a to len vtedy, ak nahrádza nosenie iných radových insígnií. Radová rozeta sa nosí na ľavej strane občianskeho odevu, a to len vtedy, ak nahrádza nosenie iných radových insígnií. Ak má občiansky odev chlopňu, nosí sa v gombíkovej dierke ľavej chlopne. V prílohe č. 3 v čl. I prvom bode sa slová „znovu radová stužka“ nahrádzajú slovami „radová stužka a radová rozeta“. V prílohe č. 3 v čl. I  piaty bod znie: 5. Radová stužka je hodvábna bielo-modro-červená s rovnakým pomerom farieb, dlhá 18 milimetrov, široká 10 milimetrov. V strede radovej stužky je zo striebra razený pozlátený medailón s plastickým portrétom Ľudovíta Štúra s priemerom 10 milimetrov. Radová stužka je napnutá na pravouhlej lište na zadnej strane s neihlicovým pripínacím mechanizmom. Radová rozeta má tvar kruhu s priemerom 15 milimetrov, je hodvábna bielo-modro-červená s rovnakým pomerom farieb. V strede radovej rozety je zo striebra razený pozlátený medailón s plastickým portrétom Ľudovíta Štúra s priemerom 10 milimetrov. Radová rozeta je vystužená na zadnej strane s neihlicovým pripínacím mechanizmom. V prílohe č. 3 v čl. II prvom bode sa slová „a radová stužka“ znovu nahrádzajú slovami „radová stužka a radová rozeta“. V prílohe č. 3 v čl. II piaty bod znie: 5. Radová stužka je hodvábna bielo-modro-červená s rovnakým pomerom farieb, dlhá 18 milimetrov, široká 10 milimetrov. V strede radovej stužky je zo striebra razený medailón s plastickým portrétom Ľudovíta Štúra s priemerom 10 milimetrov. Radová stužka je napnutá na pravouhlej lište na zadnej strane s neihlicovým pripínacím mechanizmom. Radová rozeta má tvar kruhu s priemerom 15 milimetrov. Je hodvábna bielo-modro-červená s rovnakým pomerom farieb. V strede radovej rozety je zo striebra razený medailón s plastickým portrétom Ľudovíta Štúra s priemerom 10 milimetrov. Radová rozeta je vystužená na zadnej strane s neihlicovým pripínacím mechanizmom. V prílohe č. 3 v čl. III  prvom bode sa znovu slová „radová stužka“ nahrádzajú slovami „radová stužka a radová rozeta“. V prílohe č. 3 v čl. III štvrtý bod znie: 4. Radová stužka je hodvábna bielo-modro-červená s rovnakým pomerom farieb, dlhá 18 milimetrov, široká 10 milimetrov. V strede radovej stužky je miniatúra závesu kríža pre občiansky druh. Je razená zo striebra, pozlátená  s priemerom 10 milimetrov. Radová stužka je napnutá na pravouhlej lište na zadnej strane s neihlicovým pripínacím mechanizmom. Radová rozeta má tvar kruhu s priemerom 15 milimetrov. Je hodvábna bielo-modro-červená s rovnakým pomerom farieb. V strede radovej rozety je miniatúra závesu kríža pre občiansky druh. Je razená zo striebra pozlátená s priemerom 10 milimetrov. Radová rozeta je vystužená na zadnej strane s neihlicovým pripínacím mechanizmom. V prílohe č. 3 v čl. IV znie: Článok IV. Radová stužka sa nosí na ľavej strane vojenskej rovnošaty alebo inej rovnošaty, a to len vtedy, ak nahrádza nosenie iných radových insígnií. Radová rozeta sa nosí na ľavej strane občianskeho odevu, a to len vtedy, ak nahrádza nosenie iných radových insígnií. Ak má občiansky odev chlopňu, nosí  sa v gombíkovej dierke ľavej chlopne. V prílohe č. 4 v čl. I prvom bode sa slová  „a  stužka“  nahrádzajú slovami „stužka a rozeta“. V prílohe č. 4  čl. I štvrtý bod znie: 4. Stužka je hodvábna blankytnej farby, dlhá 18 milimetrov, široká 10 milimetrov. V strede  stužky je miniatúrny  strieborný pozlátený vták sokol so šírkou 12 milimetrov a výškou 8 milimetrov. Stužka je napnutá na pravouhlej lište na zadnej strane s neihlicovým pripínacím mechanizmom. Rozeta má tvar kruhu s priemerom 15 milimetrov. Je hodvábna blankytnej farby. V strede rozety je miniatúrny strieborný pozlátený vták sokol so šírkou 12 milimetrov a výškou 8 milimetrov. Rozeta je vystužená na zadnej strane s neihlicovým pripínacím mechanizmom. V prílohe č. 4  v čl. II  prvom bode sa slová „a stužka“ nahrádzajú slovami „stužka a rozeta“ a v prílohe č. 4 čl. II štvrtý bod znie: 4. Stužka je hodvábna blankytnej farby, dlhá 18 milimetrov, široká 10 milimetrov. V strede stužky je miniatúrny  strieborný vták sokol so šírkou 12 milimetrov a výškou 8 milimetrov. Stužka je napnutá na pravouhlej lište na zadnej strane s neihlicovým pripínacím mechanizmom. Rozeta má tvar kruhu s priemerom 15 milimetrov. Je hodvábna blankytnej farby. V strede rozety je miniatúrny strieborný vták sokol so šírkou 12 milimetrov a výškou 8 milimetrov. Rozeta je vystužená na zadnej strane s neihlicovým pripínacím mechanizmom. V prílohe č. 4  v čl. III  prvom bode sa slová „a stužka“ znovu nahrádzajú slovami „stužka a rozeta“ . V prílohe č. 4 čl. III  štvrtý bod znie: 4. Stužka je hodvábna blankytnej farby, dlhá 18 milimetrov, široká 10 milimetrov. V strede  stužky je miniatúrny  bronzový vták sokol so šírkou 12 milimetrov a výškou 8 milimetrov. Stužka je napnutá na pravouhlej lište na zadnej strane s neihlicovým pripínacím mechanizmom. Rozeta má tvar kruhu s priemerom 15 milimetrov. Je hodvábna blankytnej farby. V strede rozety je miniatúrny bronzový vták sokol so šírkou 12 milimetrov a výškou 8 milimetrov. Rozeta je vystužená na zadnej strane s neihlicovým pripínacím mechanizmom. V prílohe č. 4  čl. IV znie: Článok IV. Stužka sa nosí na ľavej strane vojenskej rovnošaty alebo inej rovnošaty, a to len vtedy, ak nahrádza nosenie kríža. Rozeta sa nosí na ľavej strane občianskeho odevu, a to len vtedy, ak nahrádza nosenie kríža. Ak má občiansky odev chlopňu, nosí sa v gombíkovej dierke ľavej chlopne. V prílohe č. 5  v čl. I  prvom bode sa slová „a stužka“ znovu nahrádzajú slovami „stužka a rozeta“ a v prílohe č. 5 čl. I štvrtý bod znie: 4. Stužka je hodvábna purpurovej farby dlhá 18 milimetrov, široká 10 milimetrov. V strede stužky je miniatúrna strieborná pozlátená korunka so šírkou 12 milimetrov a výškou 8 milimetrov. Stužka je napnutá na pravouhlej lište na zadnej strane s neihlicovým pripínacím mechanizmom. Rozeta má tvar kruhu s priemerom 15 milimetrov. Je hodvábna purpurovej  farby. V strede rozety je miniatúrna strieborná pozlátená korunka so šírkou 12 milimetrov a výškou 8 milimetrov. Rozeta je vystužená na zadnej strane s neihlicovým pripínacím mechanizmom. V prílohe č. 5  v čl. II  prvom bode sa slová „a stužka“ znovu nahrádzajú slovami „stužka a rozeta“.  V prílohe č. 5 čl. II  štvrtý bod znie: 4. Stužka je hodvábna purpurovej farby dlhá 18 milimetrov, široká 10 milimetrov. V strede  stužky je miniatúrna strieborná korunka so šírkou 12 milimetrov a výškou 8 milimetrov. Stužka je napnutá na pravouhlej lište na zadnej strane s neihlicovým pripínacím mechanizmom. Rozeta má tvar kruhu s priemerom 15 milimetrov. Je hodvábna purpurovej  farby. V strede rozety je miniatúrna strieborná korunka so šírkou 12 milimetrov a výškou 8 milimetrov. Rozeta je vystužená na zadnej strane s neihlicovým pripínacím mechanizmom. V prílohe č. 5  v čl. III  prvom bode sa znovu slová „a stužka“ znovu nahrádzajú slovami „stužka a rozeta“.  V prílohe č. 5 v čl. III štvrtý bod znie: 4. Stužka je hodvábna purpurovej farby dlhá 18 milimetrov, široká 10 milimetrov. V strede stužky je miniatúrna bronzová korunka so šírkou 12 milimetrov a výškou 8 milimetrov. Stužka je napnutá na pravouhlej lište na zadnej strane s neihlicovým pripínacím mechanizmom. Rozeta má tvar kruhu s priemerom 15 milimetrov. Je hodvábna purpurovej  farby. V strede rozety je miniatúrna bronzová  korunka so šírkou 12 milimetrov a výškou 8 milimetrov. Rozeta je vystužená na zadnej strane s neihlicovým pripínacím mechanizmom. V prílohe č. 5  potom  čl. IV znie: Článok IV. Stužka sa nosí na ľavej strane vojenskej rovnošaty alebo inej rovnošaty, a to len vtedy, ak nahrádza nosenie kríža. Rozeta sa nosí na ľavej strane občianskeho odevu, a to len vtedy, ak nahrádza nosenie kríža. Ak má občiansky odev chlopňu, nosí sa v gombíkovej dierke ľavej chlopne. Toto je doplnenie insígnie radov rozetov. V prílohe č. 6 v čl. II sa na konci prvej vety pripájajú tieto slová „vojenskej rovnošaty alebo inej rovnošaty“. Navrhuje sa možnosť nosenia insígnií medailí aj na vojenskej rovnošate alebo inej rovnošate. Skončila som čítanie pozmeňujúceho návrhu, ktorý je výsledkom kompromisu medzi odborníkmi a ľuďmi, ktorí pripravili návrh zákona. Ďakujem za pozornosť. Áno, prosím pána spravodajcu, aby nechal hlasovať o všetkom spoločne. Ďakujem pekne.